पाएं अपने शहर की ताज़ा ख़बरें और फ्री ई-पेपरडाउनलोड करें
यात्री संख्या में कमी को चलते रेलवे लगातार ट्रेनों को रद्द कर रही है। इसी कड़ी में 03419/03420 भागलपुर-मुजफ्फरपुर जनसेवा स्पेशल को भी रद्द कर दिया गया है। 4 मई से अगले आदेश तक जनसेवा एक्सप्रेस नहीं चलेगी। इस्टर्न रेलवे ने कई ट्रेनों को रद्द कर नोटिफिकेशन जारी किया है। रद्द ट्रेनों में भागलपुर-मुजफ्फपुर जनसेवा एक्सप्रेस भी शामिल है। इससे पहले इसीअार ने गया-किऊल मेमू को 29 अप्रैल से अगले आदेश तक के लिए रद्द किया। रेलवे के मुताबिक यात्रियाें की लगातार कमी के चलते स्पेशल ट्रेनें रद्द की जा रही हैं। 30 प्रतिशत यात्री भी नहीं मिल रहे हैं। कोविड 19 के चलते यात्रियों का आवागमन काफी कम हुअा है। खास कर लंबी दूरी की ट्रेनों को यात्री नहीं मिल रहे हैं। हालात में सुधार नहीं हुआ तो कई और ट्रेनें भी रद्द की जा सकती हैं। अभी मात्र 20 प्रतिशत ही आरक्षित टिकटों की बुकिंग हो रही है। किऊल पीआरएस के मुताबिक हाल के दिनों से लंबी दूरी की यात्रा के लिए आरक्षित टिकटों की डिमांड नहीं हो रही है। कम दूरी की सफर के लिए कुछ यात्री आरक्षित टिकटों की बुकिंग करा रहे हैं। मंुबई, सूरत एवं दिल्ली जाने के लिए टिकटों की मांग नहीं है।
अब लोकल ट्रेनों में भी घट रही है यात्री संख्या
चल रही लोकल ट्रेनों में भी यात्रियों की संख्या घट रही है। हालांकि पिछले 23 मार्च से बंद हुई ट्रेनों में आधी लोकल ट्रेनें भी नहीं चल रही हैं। जो भी लोकल ट्रेनें चल रही है, उसमें यात्री संख्या में काफी गिरावट आ रही है। लोकल ट्रेनों में यात्री अाधे से भी कम रह गए हैं। 24 घंटे यात्रियों से भरा रहने वाला किऊल स्टेशन पर सीमित यात्री ही रह गए हैं। स्टेशन मैनेजर एएन गौर ने बताया कि वर्तमान में लगभग 90 प्रतिशत एक्सप्रेस ट्रेनें चल रही हैं। ट्रेनों की तुलना में यात्री नहीं हैं। किऊल के रास्ते चलने वाली कई और लोकल एवं एक्सप्रेस ट्रेनों को रद्द हाे सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn